Laskesuusatajate eneseusku on märgatavalt tõstnud suhteliselt edukas esinemine MMil Osrblies. Kalju Ojaste leidis, et MMil oli tippude ja meie meeste sõidukiiruse vahe märksa väiksem kui seni. «Esimestel aladel kaotasime sõidus rohkem ja ka laskmine ei klappinud veel kõige paremini. Aga teatevõistlusel laskmine istus: sellel alal küll  rekordeid ei loeta, kuid meie tippmark oli see kindlasti. Nelja mehe peale kokku kulus vaid kaks lisapadrunit. Kunagi sai endise N Liidu koondis hakkama vaid ühe varupadruniga,» analüüsis Kalju Ojaste.